CELEX: 32010D0681
Language: fi
Date: 2010-11-09 00:00:00
Title: 2010/681/EU: Komission päätös, annettu 9 päivänä marraskuuta 2010 , kyselylomakkeesta, jonka pohjalta jäsenvaltiot laativat kertomuksen orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta annetun neuvoston direktiivin 1999/13/EY täytäntöönpanosta vuosina 2011–2013 (tiedoksiannettu numerolla K(2010) 7591)

10.11.2010   
            
            
               FI
            
            
               Euroopan unionin virallinen lehti
            
            
               L 292/65
            
         KOMISSION PÄÄTÖS,
   annettu 9 päivänä marraskuuta 2010,
   kyselylomakkeesta, jonka pohjalta jäsenvaltiot laativat kertomuksen orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta annetun neuvoston direktiivin 1999/13/EY täytäntöönpanosta vuosina 2011–2013
   (tiedoksiannettu numerolla K(2010) 7591)
   (2010/681/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta 11 päivänä maaliskuuta 1999 annetun neuvoston direktiivin 1999/13/EY (1) ja erityisesti sen 11 artiklan 1 kohdan,
   ottaa huomioon eräiden ympäristöä koskevien direktiivien täytäntöönpanoon liittyvien kertomusten standardoinnista ja järkeistämisestä 23 päivänä joulukuuta 1991 annetun neuvoston direktiivin 91/692/ETY (2),
   sekä katsoo seuraavaa:
   
               (1)
            
            
               Direktiivin 1999/13/EY 11 artiklan 1 kohdan mukaan jäsenvaltioiden on laadittava direktiivin täytäntöönpanoa koskeva kertomus komission direktiivin 91/692/ETY 6 artiklassa säädettyä menettelyä noudattaen laatiman kyselylomakkeen tai kaavan pohjalta.
            
         
               (2)
            
            
               Orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden rajoittamisesta annetun direktiivin 1999/13/EY täytäntöönpanoa koskevien jäsenvaltioiden kertomusten perustana käytettävästä kyselylomakkeesta 27 päivänä kesäkuuta 2002 tehdyn komission päätöksen 2002/529/EY (3) mukaisesti jäsenvaltiot ovat laatineet kertomukset direktiivin täytäntöönpanosta 1 päivän tammikuuta 2003 ja 31 päivän joulukuuta 2004 välisenä aikana
            
         
               (3)
            
            
               Direktiivin 1999/13/EY täytäntöönpanoa koskevien jäsenvaltioiden kertomusten pohjana vuosina 2005–2007 käytettävästä kyselylomakkeesta 20 päivänä heinäkuuta 2006 tehdyn komission päätöksen 2006/534/EY (4) mukaisesti jäsenvaltiot ovat laatineet kertomukset direktiivin täytäntöönpanosta 1 päivän tammikuuta 2005 ja 31 päivän joulukuuta 2007 välisenä aikana.
            
         
               (4)
            
            
               Kyselylomakkeesta, jonka pohjalta jäsenvaltiot laativat kertomuksen orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta annetun neuvoston direktiivin 1999/13/EY täytäntöönpanosta vuosina 2008–2010 26 päivänä heinäkuuta 2007 tehdyn komission päätöksen 2007/531/EY (5) mukaisesti jäsenvaltioiden on laadittava kertomus mainitun direktiivin täytäntöönpanosta 1 päivän tammikuuta 2008 ja 31 päivän joulukuuta 2010 välisenä aikana 30 päivään syyskuuta 2011 mennessä.
            
         
               (5)
            
            
               Neljännen kertomuksen olisi katettava 1 päivän tammikuuta 2011 ja 31 päivän joulukuuta 2013 välinen ajanjakso.
            
         
               (6)
            
            
               Tässä päätöksessä säädetyt toimenpiteet ovat direktiivin 91/692/ETY 6 artiklan mukaisesti perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltioiden on käytettävä tämän päätöksen liitteenä olevaa kyselylomaketta laatiessaan komissiolle direktiivin 1999/13/EY 11 artiklan 1 kohdan mukaisesti toimitettavan kertomuksen, joka kattaa 1 päivän tammikuuta 2011 ja 31 päivän joulukuuta 2013 välisen ajanjakson.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 9 päivänä marraskuuta 2010.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EYVL L 85, 29.3.1999, s. 1.
   
      (2)  EYVL L 377, 31.12.1991, s. 48.
   
      (3)  EYVL L 172, 2.7.2002, s. 57.
   
      (4)  EUVL L 213, 3.8.2006, s. 4.
   
      (5)  EUVL L 195, 27.7.2007, s. 47.
   
      LIITE
      
         Kyselylomake orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta annetun neuvoston direktiivin 1999/13/EY täytäntöönpanosta vuosina 2011–2013
      
      1.   Yleiskuvaus
      
      Ilmoittakaa, mitä direktiiviin 1999/13/EY liittyviä muutoksia kansalliseen lainsäädäntöön on tehty raportointijakson aikana.
      2.   Soveltamisalaan kuuluvat laitokset
      
      
                  2.1
               
               
                  Ilmoittakaa kunkin liitteessä II.A.I mainitun 20 toiminnon ja kaikkien liitteessä II.A.II mainittujen toimintojen osalta, kuinka monta direktiivin 1999/13/EY soveltamisalaan kuuluvaa laitosta kuuluu alla oleviin luokkiin 31 päivänä joulukuuta 2013:
                  
                              —
                           
                           
                              laitosten kokonaismäärä,
                           
                        
                              —
                           
                           
                              niiden laitosten kokonaismäärä, jotka kuuluvat myös Euroopan parlamentin ja neuvoston direktiivin 2008/1/EY (IPPC-direktiivi) soveltamisalaan.
                           
                        
                              —
                           
                           
                              niiden laitosten kokonaismäärä, jotka on rekisteröity / ovat saaneet toimiluvan direktiivin 1999/13/EY mukaisesti,
                           
                        
                              —
                           
                           
                              niiden vähentämisohjelmaa käyttävien laitosten kokonaismäärä, jotka on rekisteröity / ovat saaneet toimiluvan,
                           
                        
                              —
                           
                           
                              niiden laitosten kokonaismäärä, joille on myönnetty poikkeus direktiivin 1999/13/EY 5 artiklan 3 kohdan a alakohdan mukaisesti. Toimittakaa luettelo kyseessä olevista laitoksista ja perustelkaa myönnetty poikkeus kunkin laitoksen osalta,
                           
                        
                              —
                           
                           
                              niiden laitosten kokonaismäärä, joille on myönnetty poikkeus direktiivin 1999/13/EY 5 artiklan 3 kohdan b alakohdan mukaisesti. Toimittakaa luettelo kyseessä olevista laitoksista ja perustelkaa myönnetty poikkeus kunkin laitoksen osalta.
                           
                        
            
                  2.2
               
               
                  Ilmoittakaa kunkin liitteessä II.A.I mainitun 20 toiminnon ja kaikkien liitteessä II.A.II mainittujen toimintojen osalta, kuinka monta direktiivin 1999/13/EY soveltamisalaan kuuluvaa laitosta kuuluu alla oleviin luokkiin:
                  
                              —
                           
                           
                              niiden uusien laitosten kokonaismäärä, jotka on rekisteröity / ovat saaneet toimiluvan direktiivin 1999/13/EY mukaisesti raportointijakson aikana,
                           
                        
                              —
                           
                           
                              niiden olennaisesti muutettujen laitosten kokonaismäärä, jotka on rekisteröity / ovat saaneet toimiluvan direktiivin 1999/13/EY mukaisesti raportointijakson aikana.
                           
                        
            
                  2.3
               
               
                  Ilmoittakaa, miten toimiluvan saaneiden ja rekisteröityjen laitosten luettelo ja päästöjen seurannan tulokset asetetaan yleisön saataville direktiivin 1999/31/EY 12 artiklan 1 ja 2 kohdan mukaisesti. Jos nämä tiedot ovat julkisesti saatavilla internetissä, ilmoittakaa URL-osoite. Jos tiedot eivät ole julkisesti saatavilla, ilmoittakaa yhteystiedot, josta tiedot voi pyytää.
               
            3.   Korvaaminen
      
      Ilmoittakaa kunkin liitteessä II.A.I luetellun 20 toiminnon ja kaikkien liitteessä II.A.II lueteltujen toimintojen osalta, mitä seuraavista aineista tai seoksista käytetään edelleen 31 päivänä joulukuuta 2013 ja millaisia määriä (arviolta tonneja vuodessa): Aineet ja seokset, jotka sisältämiensä haihtuvien orgaanisten yhdisteiden vuoksi on aineiden ja seosten luokituksesta, merkinnöistä ja pakkaamisesta 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1272/2008 nojalla luokiteltu syöpää aiheuttaviksi, perimää vaurioittaviksi tai lisääntymiselle vaarallisiksi ja joille on osoitettu tai joissa on oltava vaaralausekkeet H340, H350, H350i, H360D tai H360F tai R-lausekkeet R45, R46, R49, R60 tai R61.
      Ilmoittakaa, jos kyseiset tiedot ovat saataville, aineet käyttäen niiden IUPAC-nimiä ja CAS-numeroita sekä seokset käyttäen yhtä kaupallista nimeä ja ilmoittaen niiden sisältämät asiaankuuluvat aineet.
      Luetelkaa myös aineet, joita käytettiin korvaamaan edellä mainittuja aineita ja seoksia (valinnainen).
      4.   Seuranta
      
      Ilmoittakaa kunkin liitteessä II.A.I lueteltujen 20 toiminnon ja kaikkien liitteessä II.A.II lueteltujen toimintojen osalta sellaisten laitosten määrä vuonna 2012, joiden osalta säännösten vaatimustenmukaisuutta seurataan jatkuvasti direktiivin 1999/13/EY 8 artiklan 2 kohdan mukaisesti.
      5.   Vaatimustenmukaisuus
      
      Ilmoittakaa kaikkien liitteessä II.A.I lueteltujen 20 toiminnon ja kaikkien liitteessä II.A.II lueteltujen toimintojen osalta seuraavat tiedot vuoden 2012 osalta:
      
                  —
               
               
                  niiden toiminnanharjoittajien määrä, joiden on todettu rikkoneen direktiivin 1999/13/EY vaatimuksia:
                  
                              a)
                           
                           
                              koska direktiivin 1999/13/EY 8 artiklan 1 kohdassa tarkoitettuja tietoja ei ollut toimitettu tai koska ne olivat riittämättömiä, jotta toimivaltaiset viranomaiset olisivat voineet todentaa vaatimustenmukaisuuden,
                           
                        
                              b)
                           
                           
                              direktiivin 1999/13/EY muita vaatimuksia, erityisesti 3 artiklan 2 kohdan, 4 artiklan 2 kohdan, 5 artiklan sekä 8 artiklan 2 ja 3 kohdan vaatimuksia, ei ollut noudatettu,
                           
                        
            
                  —
               
               
                  niiden laitosten määrä, joilta toimivaltaiset viranomaiset ovat peruuttaneet luvan väliaikaisesti tai kokonaan direktiivin 1999/13/EY 10 artiklan b alakohdan noudattamatta jättämisen vuoksi.
               
            6.   Päästöt
      
      Ilmoittakaa kaikkien liitteessä II.A.I lueteltujen 20 toiminnon ja kaikkien liitteessä II.A.II lueteltujen toimintojen osalta vuoden 2012 VOC-päästöjen määrä tonneina. Ilmoittakaa, perustuuko ilmoitettu päästömäärä mitattuihin, laskettuihin ja/tai arvioituihin tietoihin.
      7.   Jos mahdollista, arvioikaa
      
      
                  —
               
               
                  sen henkilöstön (kansalliset, alueelliset ja paikalliset viranomaiset) määrä, jotka ovat osallistuneet direktiivin 1999/13/EY täytäntöönpanoon tai täytäntöönpanon valvontaan (valinnainen),
               
            
                  —
               
               
                  näihin viranomaisiin liittyvät kokonaiskustannukset (euroa vuodessa) (valinnainen).
               
            8.   Muita huomautuksia